|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **8.** |
| **Mjesto i datum izvođenja aktivnosti:** |  | **Redni broj sata** | **4.** |
| **Nastavna tema:** | **Razredna demokracija** | **Broj sati izvedbe:** | **1** |
| **Sadržaj koji se obrađuje:** | **Razredna pravila** |
| **Očekivanja međupredmetnih tema** | | | |
| uku A.3.4. Učenik kritički promišlja i vrednuje ideje uz podršku učitelja.  uku D.3.2. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  goo B.3.1. Promiče pravila demokratske zajednice.  goo B.3.2.Sudjeluje u odlučivanju u demokratskoj zajednici.  osr C.3.2.Prepoznaje važnost odgovornosti pojedinca u društvu.  odr C.3.3. Ističe važnost demokracije u političkim sustavima za dobrobit. | | | |
| **Ključni pojmovi:** | razredna pravila, demokracija, političke stranke, sabor, Vlada RH, međusobno uvažavanje, razvijanje osobne odgovornosti, zdravi odnosi u skupini, zajednici i društvu, | | |
| **Potrebno pripremiti:** | tablet, papiri, pribor za pisanje | | |
| **Prijedlog prikaza tijeka sata i aktivnosti učenika** | | | |
| **Uvodni dio**  U uvodnom dijelu razrednik/razrednica objašnjava da je cilj današnjeg sata zajednički odrediti razredna pravila te da je važno da svaka učenica i učenik sudjeluje u donošenju istih kako bi bio ravnopravni dio zajednice te sudjelovao u važnim odlukama koje se tiču svih nas.  **Središnji dio**   1. aktivnost: Razgovor i rasprava   (*unutar ove aktivnosti učenicima je dopušteno služiti se tabletima zbog pretraživanja određenih pojmova*)  Razrednik/razrednica započinje razgovor. Jeste li kada gledali sjednice sabora? Što se događa na tim sjednicama? Znate li nabrojati neke zastupnike? Tko ih je izabrao? Koga oni predstavljaju? Po čemu vam je neki saborski zastupnik ostao upečatljiv? Tko je predsjednik vlade? Nabroji neke stranke. Izdvoji za što se neka stranka zalaže. Što je demokracija? Objasni važnost demokracije prilikom donošenja odluka koje se tiču svih nas.  Kroz razgovor razrednik/razrednica poziva na uvažavanje mišljenja i stavova između učenika i naglašava važnost različitosti među nama.   1. aktivnost: Rad u grupi   Razrednik/razrednica poziva učenike da se podijele u manje grupe vodeći se zajedničkim interesima i ciljevima. Učenicima unutar grupa dijeli papire na koje trebaju napisati jedno ili više zajedničkih prijedloga za donošenje i izmjenu razrednih pravila. Napominje da je za ovu aktivnost predviđeno 5 minuta.   1. aktivnost: Predstavljanje novih prijedloga i izmjena postojećih razrednih pravila   Po završetku predviđenog vremena predstavnici grupa prezentiraju i kritički iznose svoje stavove ostalim razrednim kolegama. Razrednik/razrednica prijedloge zapisuje na ploču.   1. aktivnost: Glasanje   Razrednik/razrednica upozorava učenike da donošenje novih i izmjena starih razrednih pravila trebaju biti na korist i dobrobit svih učenika i djelatnika škole te da se vode time prilikom glasanja. Kada su svi predstavnici grupa iznijeli svoje prijedloge i stavove, napominje učenicima da će se o donošenju, dopuni i izmjeni razrednih pravila glasati javno podizanjem ruku.   1. **Završni dio**   Razrednik/razrednica razgovara s učenicima o važnosti zajedničkog donošenja važnih odluka te uspoređuju današnju aktivnost s direktnim i indirektnim sudjelovanjem u procesu donošenja političkih odluka.  Na kraju sata razrednik/razrednica napominje predstavnicima grupa čiji su prijedlozi prihvaćeni da pozivaju ostale učenike na poštivanje razrednih pravila tijekom školske godine. | | | |

**Prilog**